turjo4nis/wikipedia-bn-dump-20250701 huggingface dataset:
স্টিভ জেমস

স্টিফেন পিটার জেমস (; জন্ম: ৭ সেপ্টেম্বর, ১৯৬৭) গ্লুচেস্টারশায়ারের লিডনে এলাকায় জন্মগ্রহণকারী প্রতিভাধর ও সাবেক ইংরেজ আন্তর্জাতিক ক্রিকেটার ও সাংবাদিক। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৮ সময়কালে সংক্ষিপ্ত সময়ের জন্য ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগন ও জিম্বাবুয়ের ঘরোয়া ক্রিকেটে ম্যাশোনাল্যান্ড দলের প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন স্টিভ জেমস। এছাড়াও, ডানহাতি মিডিয়াম বোলিংয়ে পারদর্শীতা দেখিয়েছেন তিনি।

কাউন্টি ক্রিকেট 
ইংরেজ কাউন্টি ক্রিকেটে ১৯৮৫ থেকে ২০০৩ সাল পর্যন্ত গ্ল্যামারগনের পক্ষে ১৭ মৌসুম অতিবাহিত করেন। এ সময়ে ২৪৫টি প্রথম-শ্রেণীর খেলায় অংশ নিয়ে ৪০ ঊর্ধ্ব গড়ে ১৫,৮৯০ রান তুলেন। এ পর্যায়ে ৪৭টি সেঞ্চুরি করার গৌরব অর্জন করেন। তন্মধ্যে, ২০০০ সাসেক্সের বিপক্ষে ব্যক্তিগত সর্বোচ্চ অপরাজিত ৩০৯ রানের ইনিংস খেলেছিলেন তিনি। এ ইনিংসটি অদ্যাবধি গ্ল্যামারগনের সর্বোচ্চ ব্যক্তিগত রানের মর্যাদা পাচ্ছে।

নয় মৌসুমে সহস্রাধিক রান তুলেছিলেন তিনি। ১৯৯৬ সালে ১,৭৬৬ রান তোলার পর পরের বছরই ১,৭৭৫ রান তুলেছিলেন। ফলশ্রুতিতে ইংল্যান্ড এ দলের পক্ষে খেলার জন্য মনোনীত হন। ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯৯৭ প্রফেসনাল ক্রিকেটার্স অ্যাসোসিয়েন কর্তৃপক্ষ তাকে পিসিএ বর্ষসেরা খেলোয়াড় হিসেবে নামাঙ্কিত করে।

প্রথম-শ্রেণীর খেলোয়াড়ী জীবনের শেষ তিন মৌসুম গ্ল্যামারগন দলের অধিনায়কের দায়িত্ব পালন করেছেন। গ্ল্যামারগনে খেলার পাশাপাশি দুই মৌসুম জিম্বাবুয়ের ঘরোয়া প্রথম-শ্রেণীর ক্রিকেট লীগে ম্যাশোনাল্যান্ড দলের পক্ষে খেলেছিলেন স্টিভ জেমস। ২০০৩ সালে ৩৫ বছর বয়সে প্রথম-শ্রেণীর ক্রিকেটকে বিদায় জানান।

টেস্ট ক্রিকেট 
সুন্দর খেলা প্রদর্শনের ফলে টেস্ট খেলার জন্য তাকে ইংরেজ দলে অন্তর্ভুক্ত করা হয়। ১৮ জুন, ১৯৯৮ তারিখে টেস্ট ক্রিকেটে অভিষেক ঘটে স্টিভ জেমসের। এরপর ২৭ আগস্ট, ১৯৯৮ তারিখে নিজস্ব দ্বিতীয় ও সর্বশেষ টেস্টে অংশ নেন তিনি। সমগ্র খেলোয়াড়ী জীবনে মাত্র দুই টেস্টে অংশগ্রহণের সুযোগ হয় স্টিভ জেমসের। চার ইনিংসে অংশ নিয়ে সর্বমোট ৭১ রান তুলতে পেরেছেন তিনি। ব্যক্তিগত সর্বোচ্চ রান করেন ৩৬।

অবসর 
২০০৩ সালে প্রথম-শ্রেণীর ক্রিকেট থেকে অবসর নেয়ার পর সাংবাদিকতার দিকে ঝুঁকে পড়েন তিনি। সানডে টেলিগ্রাফে ক্রিকেট ও রাগবি খেলার প্রতিবেদন লিখছেন। এছাড়াও, ডেইলি টেলিগ্রাফে মাঝেমাঝে এ বিষয়ে লিখে থাকেন। এরপর ২০১৬ সালের বড়দিনের পূর্বে এ দায়িত্ব থেকে অব্যাহতি নেন।  বর্তমানে টাইমসের সাথে জড়িত তিনি।

ব্যক্তিগত জীবন 
ক্রিকেট খেলার পাশাপাশি রাগবি খেলায়ও তিনি সিদ্ধহস্তের পরিচয় দিয়েছেন। লিডনে আর.এফ.সি দলের পক্ষে ফুল ব্যাক অবস্থানে খেলতেন। ১৯৮৫-৮৬ মৌসুম থেকে ১৯৯৫-৯৬ মৌসুম পর্যন্ত খেলোয়াড়ী জীবন পার করে ১৪০ পয়েন্ট লাভ করেন। তন্মধ্যে, ৮১ খেলায় অংশ নিয়ে ৩১ ট্রাইজ ছিল তার।

তথ্যসূত্র

বহিঃসংযোগ 
 
 
 ডেইলি টেলিগ্রাফে স্টিভ জেমস 

১৯৬৭-এ জন্ম
জীবিত ব্যক্তি
অক্সফোর্ড ও কেমব্রিজ বিশ্ববিদ্যালয়ের ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
কেমব্রিজ বিশ্ববিদ্যালয়ের ক্রিকেটার
ক্রিকেট ঐতিহাসিক ও লেখক
গ্ল্যামারগনের ক্রিকেটার
গ্ল্যামারগন ক্রিকেট অধিনায়ক
ডেইলি টেলিগ্রাফের সাংবাদিক
ব্রিটিশ ক্রীড়ালেখক
ম্যাশোনাল্যান্ডের ক্রিকেটার
সোয়ানসী বিশ্ববিদ্যালয়ের প্রাক্তন শিক্ষার্থী
ব্রিটিশ ইউনিভার্সিটিজের ক্রিকেটার
দ্য ডেইলি টেলিগ্রাফের ব্যক্তি
দক্ষিণ চর বংশী ইউনিয়ন

৮নং দক্ষিণ চর বংশী বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।

অবস্থান ও সীমানা 
রায়পুর উপজেলার দক্ষিণাংশে দক্ষিণ চর বংশী ইউনিয়নের অবস্থান। এ ইউনিয়নের পশ্চিমে ও উত্তর-পশ্চিমে উত্তর চর বংশী ইউনিয়ন, উত্তর-পূর্বে চর মোহনা ইউনিয়ন, পূর্বে লক্ষ্মীপুর সদর উপজেলার চর রুহিতা ইউনিয়ন এবং দক্ষিণে লক্ষ্মীপুর সদর উপজেলার চর রমণীমোহন ইউনিয়ন অবস্থিত।

প্রশাসনিক কাঠামো 
দক্ষিণ চর বংশী ইউনিয়ন রায়পুর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।

শিক্ষা ব্যবস্থা 
মধ‍্যমানের তবে দিন দিন উন্নত হচ্ছে

শিক্ষা প্রতিষ্ঠান 
দক্ষিণ চর বংশী ইউনিয়নে মোট শিক্ষা প্রতিষ্টান ১৪টি। এর মধ্যে ২টি মাধ্যমিক বিদ্যালয়, ৯টি সরকারি প্রথমিক বিদ্যালয়, ১টি দাখিল মাদ্রাসা ও ২টি কওমী মাদ্রাসা। 

মাধ্যমিক বিদ্যালয়
 এল কে এইচ উপকূলীয় উচ্চ বিদ্যালয়
 চরলক্ষ্মী জনতা মাধ্যমিক বিদ্যালয়

মাদ্রাসা
 দারুল ইসলাম দাখিল মাদ্রাসা

কওমী মাদ্রাসা
চর কাছিয়া ত্রিশ ঘর দারুল উলুম ইসলামিয়া কওমী মাদ্রাসা

যোগাযোগ ব্যবস্থা 
লক্ষ্মীপুর শহর থেকে ১৪ কিমি পশ্চিমে অবস্থান

খাল ও নদী 

নদীঃ ডাকাতিয়া নদী

হাট-বাজার 
১.হামিদগঞ্জ বাজার(আখন বাজার)
২.মোল্লারহাট
৩.হাজীমারা বাজার
৪.কালুবেপারি হাট
৫.মিয়ার হাট
৬.সমিতির হাট

সংস্কৃতি 
প্রতি বছর কালু বেপারীর বাজারে পৌষ মেলা অনুষ্ঠিত হয়।

দর্শনীয় স্থান 

১.হাজীমারা স্লুইজ গেইট
২. রাহুল ঘাট

জনপ্রতিনিধি 
চেয়ারম্যানঃ জনাব আবু জাফর মোহাম্মদ সালেহ(মিন্টু ফরায়েজি)

আরও দেখুন 
 রায়পুর উপজেলা
 রায়পুর থানা
 লক্ষ্মীপুর জেলা

তথ্যসূত্র

বহিঃসংযোগ 

রায়পুর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
দক্ষিণ চর আবাবিল ইউনিয়ন

দক্ষিণ চর আবাবিল বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।

অবস্থান ও সীমানা 
রায়পুর উপজেলার উত্তরাংশে দক্ষিণ চর আবাবিল ইউনিয়নের অবস্থান। এ ইউনিয়নের পশ্চিমে উত্তর চর আবাবিল ইউনিয়ন, দক্ষিণে উত্তর চর বংশী ইউনিয়ন, পূর্বে চর মোহনা ইউনিয়ন ও রায়পুর ইউনিয়ন এবং উত্তরে চাঁদপুর জেলার ফরিদগঞ্জ উপজেলার চর দুঃখিয়া পশ্চিম ইউনিয়ন অবস্থিত।

প্রশাসনিক কাঠামো 
দক্ষিণ চর আবাবিল ইউনিয়ন রায়পুর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।

শিক্ষা প্রতিষ্ঠান 
 সর্দার বাড়ি উদমারা হাইস্কুল।
 বেপারির চর প্রাথমিক বিদ্যালয়।
 সর্দার বাড়ি প্রাথমিক বিদ্যালয়।
 পাটোয়ারী বাড়ি প্রাথমিক বিদ্যালয়।
 হাদর আলী প্রাথমিক বিদ্যালয়।
 মাঝি বাড়ি প্রাথমিক বিদ্যালয়।

খাল ও নদী 
 ডাকাতিয়া নদী 
 টাকুয়ার চর খাল

হাট-বাজার  
হাট-বাজার তালিকা, 
 ১) মিতালি বাজার। 
 ২) ফজু মোল্লা স্টেশন। 
 ৩) চৌরাস্তা লাঠিয়াল স্টেশন। 
 ৪) ক্বারী রুস্তুম আলী র. সাহেব এর স্টেশন,টাকুয়ার চর।
 ৫) সর্দার বাড়ি স্টেশন।
 ৬) আনন্দ বাজার।
 ৭) বেলপা মার্কেট।
 ৮) মিজি গো স্টেশন। 
 ৯) কেম্পের হাট বাজার। 
 ১০) তুলাতলি স্টেশন।ইত্যাদি
 ১১) লাঠিয়াল চৌরাস্তা ষ্টেশন

দর্শনীয় স্থান 
 দর্শনীয় স্থানসমূহ
 বেলপা মার্কেট ডাকাতিয়া ব্রীজ। 
 ৯ নং দঃ চর আবাবিল ইউনিয়ন দৃশ্য। 
 সর্দার বাড়ীর স্কুল। 
 কেম্পের হাট মসজিদ ও স্কুল।
 টাকুয়ার চর কারী রুস্তুম আলীর মাসজিদ ও মাঠ।
 উদমারা ছ'বাড়িয়া পাঁকা পুকুর।
 উদমারা দারুস সালাম কমপ্লেক্স 
 লাঠিয়াল বাড়ি জামে মসজিদ এরিয়া

আরও দেখুন 
 রায়পুর উপজেলা
 রায়পুর থানা
 লক্ষ্মীপুর জেলা

তথ্যসূত্র

বহিঃসংযোগ 

রায়পুর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
লক্ষ্মীপুর সদর থানা

লক্ষ্মীপুর সদর থানা বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি থানা।

প্রশাসনিক এলাকাসমূহ 
লক্ষ্মীপুর সদর উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন।

পৌরসভা:
 লক্ষ্মীপুর

ইউনিয়নসমূহ:
 ১নং উত্তর হামছাদী
 ২নং দক্ষিণ হামছাদী
 ৩নং দালাল বাজার
 ৪নং চর রুহিতা
 ৫নং পার্বতীনগর
 ৬নং বাঙ্গাখাঁ
 ১৫নং লাহারকান্দি
 ১৬নং শাকচর
 ১৭নং ভবানীগঞ্জ
 ১৯নং তেওয়ারীগঞ্জ
 ২০নং চর রমণীমোহন
 ২১নং টুমচর

আরও দেখুন 
 লক্ষ্মীপুর সদর উপজেলা
 লক্ষ্মীপুর জেলা

তথ্যসূত্র

বহিঃসংযোগ 

লক্ষ্মীপুর জেলার থানা
লক্ষ্মীপুর সদর উপজেলা
চন্দ্রগঞ্জ থানা

চন্দ্রগঞ্জ থানা বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি থানা।

প্রশাসনিক এলাকাসমূহ 
লক্ষ্মীপুর সদর উপজেলার ৯টি ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন।

ইউনিয়নসমূহ:
 ৭নং বশিকপুর
 ৮নং দত্তপাড়া
 ৯নং উত্তর জয়পুর
 ১০নং চন্দ্রগঞ্জ
 ১১নং হাজিরপাড়া
 ১২নং চরশাহী 
 ১৩নং দিঘলী
 ১৪নং মান্দারী
 ১৮নং কুশাখালী

আরও দেখুন 
 লক্ষ্মীপুর সদর উপজেলা
 লক্ষ্মীপুর জেলা

তথ্যসূত্র

বহিঃসংযোগ 

লক্ষ্মীপুর জেলার থানা
লক্ষ্মীপুর সদর উপজেলা
লক্ষ্মীপুর পৌরসভা

লক্ষ্মীপুর পৌরসভা বাংলাদেশের লক্ষ্মীপুর জেলার অন্তর্গত একটি পৌরসভা।

আয়তন 
২৮.২৬ বর্গ কিলোমিটার।।

অবস্থান ও সীমানা 
লক্ষ্মীপুর সদর উপজেলার মধ্যাংশে লক্ষ্মীপুর পৌরসভার অবস্থান। এ পৌরসভার উত্তরে দক্ষিণ হামছাদী ইউনিয়ন; পূর্বে পার্বতীনগর ইউনিয়ন, বাঙ্গাখাঁ ইউনিয়ন ও লাহারকান্দি ইউনিয়ন; দক্ষিণে টুমচর ইউনিয়ন ও শাকচর ইউনিয়ন এবং পশ্চিমে চর রুহিতা ইউনিয়ন ও দালাল বাজার ইউনিয়ন অবস্থিত।

প্রতিষ্ঠাকাল 
১৯৭৬ সালের ১ সেপ্টেম্বর তৎকালীন ৫নং বাঞ্চানগর ইউনিয়ন লক্ষ্মীপুর পৌরসভায় রূপান্তরিত হয়। পরে এই পৌরসভাটির বিস্তৃতি ঘটে।

প্রশাসনিক এলাকা 
লক্ষ্মীপুর পৌরসভায় ১৫টি ওয়ার্ড রয়েছে। এ পৌরসভার প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।

যোগাযোগ ব্যবস্থা 
ঢাকা সায়েদাবাদ বাস টার্মিনাল থেকে লক্ষ্মীপুরের দূরত্ব প্রায় ২২০ কি.মি. এবং চট্টগ্রাম এ.কে খাঁন বাস টার্মিনাল থেকে প্রায় ১৭৫ কি.মি...

জনসংখ্যা 
লক্ষ্মীপুর পৌরসভায় জনসংখ্যা প্রায় ১৫০০০০ জন। পুরুষ ভোটার সংখ্যা ৩০১১০ জন
মহিলা ভোটার সংখ্যা ২৮৯৬৪ জন

শিক্ষা 
লক্ষ্মীপুর পৌরসভায় শিক্ষার হার প্রায় ৪৫ শতাংশ স্বাক্ষরতার হার প্রায় ৮৫ শতাংশ।

অর্থনীতি 
এখানকার অর্থনীতি প্রধানত কৃষিনির্ভর।

জনপ্রতিনিধি 
বর্তমান মেয়র মোজাম্মেল হায়দার মাসুম ভূঁইয়া।

আরও দেখুন 
 লক্ষ্মীপুর সদর উপজেলা
 লক্ষ্মীপুর সদর থানা
 লক্ষ্মীপুর জেলা

তথ্যসূত্র

বহিঃসংযোগ 

লক্ষ্মীপুর জেলার পৌরসভা
লক্ষ্মীপুর সদর উপজেলা
বাঞ্চানগর ইউনিয়ন

বাঞ্চানগর বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি সাবেক ইউনিয়ন।

আয়তন

ইতিহাস 
বাঞ্চানগর ইউনিয়ন ছিল লক্ষ্মীপুর সদর উপজেলার ৫নং ইউনিয়ন পরিষদ। ১৯৭৬ সালের ১ সেপ্টেম্বর এ ইউনিয়নের সম্পূর্ণ অংশ লক্ষ্মীপুর পৌরসভার অন্তর্ভুক্ত হওয়ায় ইউনিয়ন পরিষদ কার্যক্রম বিলুপ্ত হয়ে যায়।

আরও দেখুন 
 লক্ষ্মীপুর পৌরসভা
 লক্ষ্মীপুর সদর উপজেলা

তথ্যসূত্র

বহিঃসংযোগ 

লক্ষ্মীপুর সদর উপজেলার বিলুপ্ত ইউনিয়ন
বাংলাদেশের বিলুপ্ত ইউনিয়ন
টনি ব্লেইন

টনি এলস্টোন ব্লেইন (; জন্ম: ১৭ ফেব্রুয়ারি, ১৯৬২) নেলসনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার, কোচ ও ধারাভাষ্যকার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৯৪ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারির প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে পারদর্শিতা দেখিয়েছেন টনি ব্লেইন।

খেলোয়াড়ী জীবন 
সমগ্র খেলোয়াড়ী জীবনে ১১ টেস্ট ও ৩৮টি একদিনের আন্তর্জাতিকে অংশগ্রহণের সুযোগ ঘটে টনি ব্লেইনের।

২১ আগস্ট, ১৯৮৬ তারিখে পাকিস্তানের বিপক্ষে টেস্ট ক্রিকেটে অভিষেক ঘটে তার। প্রায়শঃই তাকে ইয়ান স্মিথ ও অ্যাডাম প্যারোরের স্থলাভিষিক্ত হতে হতো।

অবসর 
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন টনি ব্লেইন। এরপর ধারাভাষ্যকারের ভূমিকায় অবতীর্ণ হন তিনি। কার্লটন বলিং কলেজে শিক্ষকতা করেছেন। বর্তমানে তিনি ডিক্সন্স অ্যালার্টন একাডেমিতে কর্মরত।

তথ্যসূত্র

বহিঃসংযোগ 
 
 
 Interview with Tony Blain. University of Auckland, New Zealand, 2008: Alumni and Friends.
 Cricket: Blain on love, life and that '86 England Tour. New Zealand Herald, 26 May, 2013.

১৯৬২-এ জন্ম
জীবিত ব্যক্তি
ক্যান্টারবারির ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
নিউজিল্যান্ডীয় উইকেট-রক্ষক
সেন্ট্রাল ডিস্ট্রিক্টসের ক্রিকেটার
সাউথ আইল্যান্ডের ক্রিকেটার
উইকেট-রক্ষক
কিছু শৈশব

কিছু শৈশব হুমায়ূন আহমেদ এর স্মৃতিচারণ মূলক বই। এটি কোনো উপন্যাস না। বইটিতে  লেখক তার আপন শৈশবের কথাগুলো বলেছেন। অকপটে স্বীকার করেছে তার ছোট বেলার দুষ্টুমির কথা। কথার ফাঁকে ফাঁকে সে তার পরিবারের সকলের কথা বলেছেন।

কখনো কখনো আপনজনদের নিয়ে ছোট গল্পও ফেঁদেছেন। কখনো আবার প্রকাশ করেছেন ব্যক্তিগত দুঃখকথা।

বইটি সম্পর্কে লেখকের অভিমত
বইটি সম্পর্কে হুমায়ূন আহমেদ বইয়ের ফ্ল্যাপে লিখেছেন:

তথ্যসূত্র

আরও দেখুন
 হুমায়ূন আহমেদ
 হুমায়ূন আহমেদের সৃষ্টিকর্ম

বহিঃসংযোগ

আত্মজীবনী
২০০৭-এর বই
২১শ শতাব্দীর বই‎
অন্যপ্রকাশের বই
হুমায়ূন আহমেদের বই
বাংলা ভাষার বই
দিল্লির ইতিহাস

ভারতের রাজধানী দিল্লির দীর্ঘ ইতিহাস রয়েছে এবং অতীতে শহরটি বিভিন্ন সাম্রাজ্যগুলির রাজধানী হিসাবে ভারতের একটি গুরুত্বপূর্ণ রাজনৈতিক কেন্দ্র ছিল। দিল্লির প্রাচীন ইতিহাসের বেশিরভাগই কোন প্রমাণ খুঁজে পাওয়া যায়নি এবং এটি ইতিহাসের একটি হারিয়ে যাওয়া সময় হিসাবে বিবেচিত হতে পারে। দিল্লির বিস্তৃত ইতিহাস ১২ শতকের দিল্লির সুলতানাতের সূত্রপাতের সাথে শুরু হয়। তখন থেকে দিল্লি শক্তিশালী সাম্রাজ্য ও শক্তিশালী রাজ্যের উত্তরাধিকারের কেন্দ্রস্থল ছিল। দিল্লিকে দীর্ঘতম সময়ের জন্য রাজধানী শহর এবং বিশ্বের অন্যতম প্রাচীনতম শহরগুলির মধ্যে একটি। এই শহরটিকে বারবার নির্মিত, ধ্বংস এবং পুনর্গঠন করা হয়েছে। যেহেতু বাইরের শক্তিগুলি সফলভাবে ভারতীয় উপমহাদেশ আক্রমণ করেছিল এবং দিল্লির বিদ্যমান রাজধানী শহরকে ধ্বংস করে জয়লাভ করেছিল।  কৌশলগত অবস্থানের দ্বারা  প্রভাবিত হয়ে এবং বসবাস করার জন্য তারা শহরটিকে তারা আবার পুনঃনির্মাণ করেছি। দিল্লির মূল হিন্দু, ইসলামী (শহরটিতে ইসলামী শাসন সাত শতাব্দী ধরে বিস্তৃত) ঐতিহ্যের সঙ্গে ব্রিটিশ শাসনকালে নির্মিত লতিয়েন্সের দিল্লিতে ব্রিটিশ স্থাপত্য রয়েছে।

দিল্লির উল্লেখযোগ্য প্রাগৈতিহাসিক স্থানগুলির মধ্যে রয়েছে আনন্দপুর (বদরপুর অঞ্চলে)। এছাড়াও হরপ্পা সভ্যতার সময়কার নরলা ও নন্দ নগরীর প্রত্নস্থান রয়েছে। প্রাচীন সাহিত্যে দিল্লীর ইতিহাসের উল্লেখগুলি করা হয়েছিল পৌরাণিক কাহিনী এবং কিংবদন্তি উপর ভিত্তি করে। হিন্দু মহাকাব্য মহাভারত অনুসারে ইন্দ্রপ্রস্থ ("ঈশ্বর ইন্দ্রের শহর") নামে একটি শহরে পণ্ডাবদের রাজধানী ছিল। একটি দৃঢ় বিশ্বাস রয়েছে যে প্রাচীন ইন্দ্রপ্রস্থের স্থান পুরাতন কেল্লা নির্মিত হয়েছিল। এই স্থানে খনন করে উত্তর-ভারতীয় কৃষ্ণ চিক্কণ মৃৎপাত্র (৭০০-২০০ খ্রিষ্টপূর্বে) এবং চিত্রিত ধূসর ধাতব টুকরা পাওয়া গেছে। এই পুরাতন দ্রব্যগুলির উপর ভিত্তি করে অনুমান করা হচ্ছে দিল্লি এলাকায় প্রথম বসতি স্থাপিত হয়েছিল ১০০০ খ্রিষ্টপূর্বাব্দে।

১৯৬৬ সালে মৌর্য সম্রাট অশোক (২৭২-৩৩৬ খ্রিষ্টাপূর্বাব্দ) এর একটি শিলালিপি শ্রীনিবাসপুরীর কাছে আবিষ্কৃত হয়েছিল। ১৪ শতকে ফিরাজ শাহ তুঘলক কর্তৃক অশোকের নির্দেশাবলীর সাথে দুটি বেলেপাথরের স্তম্ভ আনা হয়েছিল। কুতুব মিনারের কাছে বিখ্যাত লৌহ স্তম্ভটি গুপ্ত রাজবংশের সম্রাট প্রথম কুমার গুপ্ত (১০২০-৫৪০ খ্রিষ্টাব্দ) দ্বারা দশম শতাব্দীতে দিল্লিতে স্থানান্তরিত হয়।

তথ্যসূত্র

বহিঃসংযোগ
 Delhi (1938), a documentary by BFI archives
 
 Land and Acquisition Act of 1894, under which the new city of Delhi was acquired
 The agreement of construction of new city of Delhi with original signatures of Herbert Baker and Edwin Luteyns

দিল্লি
দিল্লির ইতিহাস
নয়াদিল্লি
আলি বাবা (খাদ)

আলি বাবা হল শনির অন্যতম প্রাকৃতিক উপগ্রহ এনসেলাডাসের উত্তর গোলার্ধ্বে অবস্থিত একটি বৃহদাকার খাদ। ভয়েজার ২ কর্তৃক প্রেরিত একটি ছবিতে আলি বাবা প্রথম আবিষ্কৃত হয়। এই খাদটি ৫৫.১° উত্তর অক্ষাংশ ও ২২.৩° পশ্চিম দ্রাঘিমাংশে অবস্থিত। এটির ব্যাস ৩৯.২ কিলোমিটার। আলি বাবা খাদটি আলাদিন ও সামাদ খাদ দু’টির নিকটে অবস্থিত। আলি বাবার অভ্যন্তরভাগে একটি বিরাট গমুজ রয়েছে, যা দেখে অনুমান করা হয় খাদটি সান্দ্র শিথিলকরণের মধ্যে দিয়ে গিয়েছে। গম্বুজের শীর্ষদেশটি খাদের প্রান্তভাগ অপেক্ষাও বেশি উঁচু।

স্যার রিচার্ড বার্টন অনূদিত এক সহস্র এক আরব্য রজনী গ্রন্থের "আলিবাবা ও চল্লিশ চোর" গল্পের নায়ক আলি বাবার নামানুসারে এই খাদটির নামকরণ করা হয়েছে।

তথ্যসূত্র 

এনসেলাডাসের অভিঘাত খাদ
সৈয়দ আবু হোসেন

সৈয়দ আবু হোসেন বাবলা (জন্ম ১২ অক্টোবর ১৯৫৬) হলেন একজন বাংলাদেশী রাজনীতিবিদ ও সংসদ সদস্য। তিনি জাতীয় পার্টি (এরশাদ) এর প্রেসিডিয়াম সদস্য এবং জাতীয় সংসদের তিন বারের নির্বাচিত সংসদ সদস্য।

প্রাথমিক জীবন 
সৈয়দ আবু হোসেন ১৯৫৬ সালের ১২ অক্টোবর জন্মগ্রহণ করেন। তার পিতার নাম সৈয়দ একরাম হোসেন ও মাতার নাম ফাতেমা খাতুন।

রাজনৈতিক জীবন 
আবু হোসেন ছাত্র জীবনে বাংলাদেশ ছাত্রলীগের সাথে জড়িত ছিলেন। তিনি বাংলাদেশ কৃষি বিশ্ববিদ্যালয়ের ছাত্রসংসদের সাধারণ সম্পাদক ছিলেন। এরপর তিনি আওয়ামীগের রাজনীতি সাথে জড়িত হন। 

শেখ হাসিনার ব্যক্তিগত সহকারী হিসাবেও কাজ করেন। কিন্তু দলের মনোনয়ন না পেয়ে স্বতন্ত্র প্রার্থী হয়ে নির্বাচন করলে আওয়ামী লীগ থেকে তাকে বহিস্কার করে। 

পরে তিনি জাতীয় পার্টিতে যোগ দেন।

আবু হোসেন বাবলা ১৯৮৬ সালে প্রথম সংসদ সদস্য নির্বাচিত হন জাতীয় পার্টি প্রার্থী হিসেবে ঢাকা-৪ আসন থেকে। ১৯৮৮ সালে তিনি পুনরায় একই আসন থেকে জাতীয় পার্টি প্রার্থী হিসেবে সংসদ সদস্য হন।

বাবলা ২০০৮ সাধারণ নির্বাচনে জাতীয় পার্টি প্রার্থী হিসেবে প্রাথী হয়ে ঢাকা-৫ আসন থেকে নির্বাচন করেন কিন্তু পরাজিত হন। 

২০১৪ সালে তিনি ঢাকা-৪ আসন থেকে মহাজোটের ব্যানারে জাতীয় পার্টি প্রার্থী হিসেবে নির্বাচনে অংশগ্রহণ করেন এবং ১৭,৭৭২টি ভোট পেয়ে বিজয়ী হন।

২০১৮ সালের একাদশ জাতীয় সংসদ নির্বাচনে তিনি মহাজোটের ব্যানারে জাতীয় পার্টি প্রার্থী হিসেবে অংশগ্রহণ করে বিজয়ী হন।

২০২৪ সালের দ্বাদশ জাতীয় সংসদ নির্বাচনে তিনি জাতীয় পার্টি প্রার্থী হিসেবে অংশগ্রহণ করে পরাজিত হন।

তথ্যসূত্র 

১৯৫৬-এ জন্ম
জীবিত ব্যক্তি
ঢাকার ব্যক্তি
বাংলাদেশ আওয়ামী লীগের সাবেক রাজনীতিবিদ
জাতীয় পার্টির রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
দশম জাতীয় সংসদ সদস্য
একাদশ জাতীয় সংসদ সদস্য
বাংলাদেশ জাতীয় পার্টির রাজনীতিবিদ
আরব বংশোদ্ভূত বাংলাদেশী ব্যক্তি
কামরুল ইসলাম (রাজনীতিবিদ)

মোহাম্মদ কামরুল ইসলাম (জন্ম: ১ জুন ১৯৫০) হলেন বাংলাদেশের একজন আইনজীবী ও রাজনীতিবদ যিনি ঢাকা-২ আসনের সংসদ সদস্য। তিনি ১৩ জানুয়ারি ২০১৪ সাল থেকে ৬ জানুয়ারি ২০১৯ সাল পর্যন্ত খাদ্যমন্ত্রী হিসেবে দায়িত্ব পালন করছেন।

প্রাথমিক জীবন 
কামরুল ইসলাম ১৯৫০ সালের ১লা জুন ঢাকার মোহাম্মদপুরে জন্মগ্রহণ করেন। তার পিতা হাকিম খোরশেদুল ইসলাম এবং মাতা হালিমা খাতুন চৌধুরী তারা ব্রাহ্মণবাড়ীয়া থেকে ঢাকায় আসেন। তিনি ১৯৬৫ সালে ঢাকার আরমানিটোলা সরকারি উচ্চ বিদ্যালয় থেকে এস.এস.সি পাশ করেন। ১৯৬৭ সালে তিনি গভর্নমেন্ট ইসলামিক ইন্টারমিডিয়েট কলেজ থেকে উচ্চ মাধ্যমিক, ১৯৭০ সালে ঢাকা বিশ্ববিদ্যালয় থেকে স্নাতক এবং ১৯৮২ সালে এল.এল.বি পাশ করেন।

ঢাকা বারে যোগদানের মাধ্যমে আইন পেশা শুরু করেন কামরুল ইসলাম। পরে বাংলাদেশ সুপ্রিম কোর্টের আইনজীবী হিসেবে যোগদান করেন। ১৯৯৬-২০০১ সালে কামরুল ইসলাম ঢাকার পাবলিক প্রসিকিউটর হিসেবে দায়িত্ব পালন করেন।

রাজনৈতিক জীবন 
কামরুল ইসলাম ১৯৬৯ সালে ছাত্রলীগের নেতা হিসেবে ৬ দফা ও ১১ দফা ভিত্তিক গণআন্দোলনে অংশ নেন। তিনি বাংলাদেশ আওয়ামী লীগ ঢাকা মহানগর শাখার যুগ্ম সাধারণ সম্পাদক।

তিনি ২০০৮ সাধারণ নির্বাচনে ঢাকা-২ আসনের জন্য আওয়ামী লীগের মনোনীত প্রার্থী হয়ে নির্বাচন করেন এবং নির্বাচনে জয়ী হয়ে হন। ২০১৪ সালে তিনি বিনা প্রতিদন্দ্বীতায় পুনরায় সংসদ সদস্য হন। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে তিনি পুনঃরায় সংসদ সদস্য নির্বাচিত হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

তিনি ২০০৮ থেকে ২০১৪ পর্যন্ত বাংলাদেশ সরকারের আইন বিচার ও সংসদ বিষয়ক মন্ত্রণালয়ের প্রতিমন্ত্রী ছিলেন। ১২ ফেব্রুয়অরি ২০১৪ থেকে তিনি খাদ্য মন্ত্রীর দায়িত্ব পালন করেন। তিনি বর্তমানে বাংলাদেশ আওয়ামী লীগ এর একজন প্রেসিডিয়াম সদস্য।

ব্যক্তিগত জীবন 
কামরুল ইসলাম ১৯৭৪ সালের ডিসেম্বরে বেগম তায়েবা ইসলামের সঙ্গে বিবাহ বন্ধনে আবদ্ধ হন। এই দম্পতীর চার সন্তান - সায়েমা ইসলাম, সামিরা ইসলাম, সেগুপ্তা ইসলাম ও ডা. তানজির ইসলাম।

সমালোচনা
হাকিম হাফেজ আজিজুল ইসলাম তার বড় ভাই, যিনি মুক্তিযুদ্ধকালে নেজামে ইসলামি পার্টির কেন্দ্রীয় প্রচার সম্পাদক ছিলেন এবং ঢাকায় প্রথম শান্তি কমিটি গঠন করেন। মুক্তিযুদ্ধের সময় তার ভাইয়ের মালিকানাধীন প্রিন্টিং প্রেসে তিনি ম্যানেজার হিসেবে কাজ করতেন। শেখ মজিবুর রহমানসহ পাকিস্তান বিরোধী আন্দোলনকার তথা মুক্তিযোদ্ধাদের নিয়ে তিনি এ পত্রিকায় ‘ইবলিশের দিনলিপি’ নামে সাপ্তাহিক বিশেষ সম্পাদকীয় প্রকাশ করতেন।

তাছাড়াও খাদ্যমন্ত্রী থাকাকালীন পঁচা গম কিনে তিনি সমালোচনার মুখে পড়েন।

তথ্যসূত্র

১৯৫০-এ জন্ম
জীবিত ব্যক্তি
ঢাকার ব্যক্তি
নবম জাতীয় সংসদ সদস্য
দশম জাতীয় সংসদ সদস্য
বাংলাদেশের খাদ্যমন্ত্রী
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
শেখ হাসিনার তৃতীয় মন্ত্রিসভার সদস্য
শেখ হাসিনার দ্বিতীয় মন্ত্রিসভার সদস্য
বাংলাদেশের আইন, বিচার ও সংসদ বিষয়ক মন্ত্রী
মশাজানের দিঘী

মশাজানের দিঘী বাংলাদেশের সিলেট বিভাগের হবিগঞ্জ জেলা শহরের  পাঁচ মাইল দক্ষিণে অবস্থিত একটি দিঘী। দিঘীটি স্থানীয় ভাবে মশাজানের দিঘী নামে পরিচিত, ষোল’শ শতকের প্রথম দিকে দুইশত একর সীমানার মধ্যভাগে অবস্থিত এ দীঘির প্রতিষ্ঠাতা আধ্যাত্নিকপুরুষ খ্যাত সৈয়দ গোয়াস উদ্দীন। তিনি ছিলেন মধ্য যোগীয় মহাকবি সৈয়দ সুলতানের জ্যেষ্ঠসন্তান এবং সিলেট ও তরফ বিজয়ী সিপাহসালার সৈয়দ নাসির উদ্দিন'র ষষ্ঠ অধস্থনপুরুষ। দৃষ্টিনন্দন ও সুবিশাল এ দীঘিটি বাংলাদেশের দর্শনীয় স্থান হিসাবে স্বীকৃত।

দিঘীর বৈশিষ্ট্য  
চারপাশে ঘন গাছগাছালি পরিবেষ্টিত লম্বাটে চৌকোণা আকৃতির দিঘীটির তলভাগে কোন রহস্যজনক কারণে অসংখ্য ছোটবড় নিকষকাল রঙের অমসৃণ শিলাখণ্ড বিদ্ধমান।
দৃশ্যত (পরীক্ষিত নয়) এই পাথরগুলো উল্কাপিণ্ডের সাথে হুবহু সামঞ্জস্যপূর্ণ। হয়তো এই পাথরগুলোর প্রভাবেই এর পানি কাঁচের ন্যায় এতটাই স্বচ্ছ যে অনেক গভীরের তলদেশ পর্যন্ত স্পষ্টত দেখা যায়। এই দিঘীর পানিতে বিভিন্ন রকম মাছ থাকা স্বত্বেও আশ্চর্যজনক ভাবে লক্ষ্যণীয় বিষয় যে এতে কোনও ধরনের কচুরিপানা, জলজ উদ্ভিদ, সাধারণ কীটপতঙ্গ বা জোঁক-ব্যাঙ একেবারেই টিকে থাকতে পারেনা।
তাছাড়াও স্থানীয় জনগণের পরীক্ষিত বিষয় হিসেবে এটাও স্বীকৃত যে এই দিঘীতে কয়েকবার গোসল করলে সাধারণ চর্মরোগ সেরে যায়। কিন্তু এসবের কারণ নিরূপণে স্মরণকাল যাবত অলির কেরামত বলে প্রচলিত একটা লোকশ্রুতি ব্যতীত বিজ্ঞানভিত্তিক কোন পরীক্ষা নিরীক্ষা হয়েছে বলে জানা যায়নি। মশাজানের দীঘির মতো এমন আরো জলাধার আছে যা আউলিয়ায়ে কিরামদের কারামতের সাথে সম্পৃক্ত। তার মধ্যে উল্ল্যেখযোগ্য খাজা মঈনুদ্দিন চিশতী এবং আনা সাগরের অলৌকিক ঘটনা।

দিঘী সৃষ্টির উপাখ্যান 

আবহমান কাল থেকে প্রচলিত লোকশ্রুতি বা স্থানীয়দের লালিত কিংবদন্তি যে, অত্র বিজন স্থানে একটি সুপেয় জলাশয়ের জন্য আল্লাহ্‌র কাছে তার প্রিয় অলী সৈয়দ গোয়াস উদ্দীন মদদ প্রার্থনার প্রেক্ষিতে আকাশ আলোকিত করে নেমে আসা ফেরেশতাদের দ্বারা এক রাতেই এই দিঘী সৃষ্টি হয়েছে। একারণেই সৃষ্টির পর থেকে কখনও এ দিঘিকে সংস্কার কিংবা পুনঃখননের প্রয়োজন হয়নি, কালক্রমে নিজে থেকেই এটা গভীরতা প্রাপ্ত হয়।

তথ্যসূত্র

বহিঃসংযোগ 
https://commons.wikimedia.org/wiki/File:%E0%A6%A8%E0%A6%B8%E0%A6%AC%E0%A6%A8%E0%A6%BE%E0%A6%AE%E0%A6%BE.jpg
 http://archive.bbarta24.net/parzoton/2016/04/12/29034
 http://bn.banglapedia.org/index.php?title=%E0%A6%B9%E0%A6%AC%E0%A6%BF%E0%A6%97%E0%A6%9E%E0%A7%8D%E0%A6%9C_%E0%A6%9C%E0%A7%87%E0%A6%B2%E0%A6%BE

গ্রন্থপঞ্জি 
 গবেষণা গ্রন্থঃ গবেষণার আলোকে তরফ বিজয়। লেখকঃ সৈয়দ আব্দুল্লাহ, ইতিহাসবিদ, সাংবাদিক,গবেষক, লেখক। ISBN 978-984-33-1056-9
গবেষণা প্রবন্ধঃ মরমী সাহিত্য ও সূফী সাধনা। লেখকঃ সৈয়দ হাসান ইমাম হুসেনী। লেখক, গবেষক, সমাজ সংস্কারক। প্রকাসঃ ১৯৮৪ ইং
 গবেষণা প্রবন্ধঃ তরফ বিজয়ের ঐতিহাসিক প্রেক্ষাপট। লেখকঃ সৈয়দ আব্দুল্লাহ,ইতিহাসবিদ, সাংবাদিক,গবেষক, লেখক। প্রকাসঃ ১৯৯৪ সন
 গবেষণামূলক সম্মেলিত প্রকাসনাঃ হবিগঞ্জ পরিক্রমা। প্রকাসঃ ১৯৯৪ সন।
 স্থানীয় ঐতিহ্যমুলক পুস্তকঃ মসাজান দর্পণ। প্রকাসকঃ সৈয়দ মকলিছ মিয়া, সৈয়দ আব্দুন নবী ও সৈয়দ আব্দুল বারী জেলা প্রশাসক। প্রকাসঃ ১৯৮০ সন।
 গবেষণামুলক গ্রন্থঃ হযরত শাহজালাল রঃ ও তাঁর কারামত। লেখকঃ সৈয়দ মোস্তফা কামাল। প্রকাসঃ ১৯৮৪ সন।
ফার্সিতে লিখিত প্রাচীন মশাজানের সৈয়দ বংশের নসবনা।

সিলেট জেলা
সিলেট জেলার দর্শনীয় স্থান
হবিগঞ্জ জেলা
বাংলাদেশের জলাশয়
গুগল ফর্ম

গুগল ফর্ম একটি জরিপ পরিচালনামূলক অ্যাপ্লিকেশন যা গুগল ড্রাইভ অফিস স্যুটসহ গুগল দস্তাবেজ, গুগল পত্রক এবং গুগল স্লাইডগুলির সাথে অন্তর্ভুক্ত। ডক্স, পত্রক এবং স্লাইডগুলিতে পাওয়া সমস্ত সহযোগিতা এবং ভাগ করার বৈশিষ্ট্যগুলি ফর্মে রয়েছে।

আপডেট এবং বৈশিষ্ট্য      

গুগল ফর্মগুলি এমন একটি সরঞ্জাম যা ব্যবহারকারীদের কাছ থেকে ব্যক্তিগতকৃত জরিপ বা কুইজের মাধ্যমে তথ্য সংগ্রহ করার অনুমতি দেয়। তথ্য তারপর সংগ্রহ এবং স্বয়ংক্রিয়ভাবে একটি স্প্রেডশীটে সংযুক্ত করা হয়। স্প্রেডশীটটি জরিপ এবং কুইজের প্রতিক্রিয়ার পরিসংখ্যানসহ পূর্ণ করা হয়।
ফরম সেবা কয়েক বছর ধরে বেশ কয়েকটি হালনাগাদের মধ্যে দিয়ে গেছে। নতুন বৈশিষ্ট্যগুলির মধ্যে রয়েছে মেনু অনুসন্ধান, অজানাভাবে ক্রম করার জন্য প্রশ্নের ক্রম এলোমেলো করা, ব্যক্তি প্রতি প্রতিক্রিয়া সীমাবদ্ধ করা, URL ছোট করা,
কাস্টম থিম, ফর্ম তৈরি করার সময় স্বয়ংক্রিয়ভাবে উত্তরের পরামর্শ উৎপন্ন করা এবং এবং ব্যবহারকারীদেরকে প্রশ্নের উত্তর দেওয়ার জন্য একটি "আপলোড ফাইল" করার বিকল্প যা তাদেরকে কোন সামগ্রী বা ফাইল তাদের কম্পিউটার বা Google ড্রাইভের ফাইলগুলি থেকে দেয়ার জন্য প্রয়োজনীয়।। আপলোড বৈশিষ্ট্য শুধুমাত্র জি সুইটের মাধ্যমে উপলব্ধ।
অক্টোবরে ২০১৪-এ গুগল গুগল ফরমের জন্য অ্যাড-অন চালু করেছে, যা জরিপগুলিতে আরো বৈশিষ্ট্যের জন্য নতুন সরঞ্জাম তৈরি করতে তৃতীয় পক্ষের ডেভেলপারগণকে অনুমতি প্রদান করে।

২০১৭ সালের জুলাই মাসে গুগল কয়েকটি নতুন বৈশিষ্ট্য যোগ করার জন্য ফরম হালনাগাদ করেছে। "বুদ্ধিমান প্রতিক্রিয়া যাচাইকরণ" যা ফর্ম ক্ষেত্রগুলিতে পাঠ্য ইনপুট শনাক্ত করতে পারে যা কী লিখিত হয় তা চিহ্নিত করতে পারে এবং ব্যবহারকারীকে ভুল ইনপুটের তথ্য সংশোধন করার জন্য জিজ্ঞাসা করতে সক্ষম। গুগল ড্রাইভে ফাইল-ভাগিং সেটিংসের উপর নির্ভর করে ব্যবহারকারীরা তাদের নিজ নিজ সংস্থার বাইরের ব্যক্তিদের কাছ থেকে ফাইল আপলোডের অনুরোধ করতে পারেন, প্রাথমিকভাবে ১ গিগাবাইটে তা নির্ধারণ করা, যা ১ টিবিতে পরিবর্তিত করা যেতে পারে। একটি নতুন টিকবক্স গ্রিড একটি টেবিলে বহু-বিকল্প উত্তর দেয়াকে সক্ষম করে। সেটিংসে, ব্যবহারকারীরা তাদের পছন্দ পরিবর্তন করতে পারে যা সব ফর্মগুলিতে কার্যকর হয়, যেমন সর্বদা ইমেল ঠিকানাগুলি সংগ্রহ করার পছন্দ।

তথ্যসূত্র

বহিঃসংযোগ
 
 

গুগল সফটওয়্যার
কিউটব্রাউজার

কিউটব্রাউজার () গ্নু/লিনাক্স, মাইক্রোসফট উইন্ডোজ, কিছু বিএসডি অপারেটিং সিস্টেম এবং ম্যাকওএসের জন্যে ভিম-স্টাইল কিবাইন্ডিং ও মিনিমাল গ্রাফিক্যাল ইউজার ইন্টারফেস-সংবলিত একটি ওয়েব ব্রাউজার। এটি পরিপূর্ণ কীবোর্ড-চালিত, যেটি ভিমপেরাটর ও ডিডব্লিউবি থেকে অনুপ্রেরণা পেয়েছে। এটি ডাকডাকগোকে ডিফল্ট অনুসন্ধান ইঞ্জিন হিসেবে ব্যবহার করে। ফেডোরা ও আর্চের মত লিনাক্স ডিস্ট্রিবিউশনের ন্যাটিভ রিপোজিটরিতে এ ব্রাউজার রয়েছে। 

ফ্লোরিয়ান ব্রুহিন কিউটব্রাউজারের উন্নয়ন করেছেন, যার জন্যে তিনি ২০১৬ সালে সিএইচ ওপেন সোর্স পুরস্কার লাভ করেন।

আরও দেখুন
ইউজেবল ব্রাউজার, একই ঘরানার আরেকটি ব্রাউজার।
মিনিমালিজম (কম্পিউটিং)

তথ্যসূত্র

বহিঃসংযোগ 
 
 
 পাইথন প্যাকেজ ইনডেক্সে কিউটব্রাউজার 
 আর্চ লিনাক্সে কিউটব্রাউজার  
 চকোলেটে কিউটব্রাউজার

ওয়েব ব্রাউজার
পাইথন সফটওয়্যার
লিনাক্স সফটওয়্যার
মুক্ত সফটওয়্যার
মুক্ত ওয়েব ব্রাউজার
ক্রস-প্ল্যাটফর্ম মুক্ত সফটওয়্যার
মুক্ত পাইথন সফটওয়্যার প্রোগ্রাম
২০১৪-এর সফটওয়্যার